
ЧӐВАШ РЕСПУБЛИКИН

САККУНӖ
ЧӐВАШ РЕСПУБЛИКИН 
МУНИЦИПАЛИТЕТ ПӖРЛӖХӖСЕН ТЕРРИТОРИЙӖСЕНЧЕ РАҪҪЕЙ ФЕДЕРАЦИЙӖН ГРАЖДАНӖСЕНЧЕН 
ЫЙТСА ПӖЛЕС ӖҪЕ ПАЛӐРТМАЛЛИ ТАТА 
ИРТТЕРМЕЛЛИ ЙӖРКЕ ҪИНЧЕН
Чӑваш Республикин Патшалӑх Канашӗ

2015 ҫулхи раштав уйӑхӗн 24-мӗшӗнче

йышӑннӑ

1 статья. Ҫак Саккун йӗркелекен ыйтусем
Ҫак Саккун Федерацин "Раҫҫей Федерацийӗнче хӑй тытӑмлӑха йӗркелемелли пӗтӗмӗшле принципсем ҫинчен" 2003 ҫулхи юпа уйӑхӗн 6-мӗшӗнчи 131-ФЗ №-лӗ саккунӗпе килӗшӳллӗн Чӑваш Республикин муниципалитет пӗрлӗхӗн территорийӗнче е унӑн территорийӗн пӗр пайӗнче вырӑнти хӑй тытӑмлӑх орга​нӗсем тата вырӑнти хӑй тытӑмлӑхӑн должноҫри ҫыннисем, ҫавӑн пекех Чӑваш Республикин патшалӑх влаҫӗн органӗсем йышӑнусем тунӑ чухне халӑх шухӑшне пӗлме тата ӑна шута илме Раҫҫей Федерацийӗн гражданӗсенчен ыйтса пӗлес ӗҫе (малалла – граждансенчен ыйтса пӗлес ӗҫ) палӑртмалли тата ирттермелли йӗркене палӑртать.

2 статья.
Раҫҫей Федерацийӗн гражданӗсен граждансенчен ыйтса пӗлес ӗҫе хутшӑнмалли прави
Граждансенчен ыйтса пӗлес ӗҫе муниципалитет пӗрлӗхӗнче пурӑнакан, суйлав правипе усӑ куракан ҫынсем хутшӑнма пултараҫҫӗ. 
3 статья.
Граждансенчен ыйтса пӗлес ӗҫе ирттерме пуҫару тӑвасси
Граждансенчен ыйтса пӗлес ӗҫе ҫаксем пуҫарнипе тӑваҫҫӗ:

1) муниципалитет пӗрлӗхӗн представительлӗ органӗ е муниципалитет пӗрлӗхӗн пуҫлӑхӗ пуҫарнипе – вырӑн пӗлтерӗшлӗ ыйтусем тӑрӑх;

2) Чӑваш Республикин патшалӑх влаҫӗн органӗсем пуҫарнипе – регион тата регионсем хушшинчи пӗлтерӗшлӗ объектсем валли муниципалитет пӗрлӗхӗн ҫӗрӗсемпе тӗллевлӗн усӑ курассине улӑштарасси ҫинчен калакан йышӑнусем тунӑ чухне Раҫҫей Федерацийӗн гражданӗсен шухӑшне шута илме.

4 статья. Граждансенчен ыйтса пӗлес ӗҫе палӑртмалли йӗрке
1. Граждансенчен ыйтса пӗлес ӗҫе палӑртмалли йӗркене муниципалитет пӗрлӗхӗн уставӗпе тата (е) муниципалитет пӗрлӗхӗн представительлӗ органӗн нормативлӑ право акчӗсемпе ҫак Саккунпа килӗшӳллӗн ҫирӗплетеҫҫӗ.

2. Граждансенчен ыйтса пӗлес ӗҫе палӑртни ҫинчен калакан йышӑ​нӑва муниципалитет пӗрлӗхӗн представительлӗ органӗ ҫирӗплетет.

3. Муниципалитет пӗрлӗхӗн представительлӗ органӗн граждансенчен ыйтса пӗлес ӗҫе муниципалитет пӗрлӗхӗн пуҫлӑхӗн пуҫарӑвӗпе е Чӑваш Республикин патшалӑх влаҫӗн органӗсен пуҫарӑвӗпе палӑртни ҫинчен кала​кан йышӑ​нӑвне ҫавнашкал пуҫарӑва илнӗ кунран пуҫласа 30 кун хушшинче ҫирӗплет​мелле.

Енчен те граждансенчен ыйтса пӗлес ӗҫе ирттернӗ чухне муниципалитет пӗрлӗхӗн пуҫлӑхӗ е Чӑваш Республикин патшалӑх влаҫӗн органӗсем сӗнекен ыйтусем ҫак Саккунӑн 3 статйипе пӑхса хӑварнӑ ыйтусемпе килӗшсе тӑмаҫҫӗ пулсан, муниципалитет пӗрлӗхӗн представительлӗ органӗ граждансенчен ыйтса пӗлес ӗҫе палӑртма хирӗҫ пулать.

4. Муниципалитет пӗрлӗхӗн представительлӗ органӗн граждансенчен ыйтса пӗлес ӗҫе палӑртни ҫинчен калакан нормативлӑ право актӗнче ҫакна па​лӑртса хӑвараҫҫӗ:

1) граждансенчен ыйтса пӗлес ӗҫе ирттермелли куна тата вӑхӑта;

2) граждансенчен ыйтса пӗлес ӗҫе ирттернӗ чухне хуравлама сӗнекен ыйтӑва (ыйтусене) калӑпласа каланине;

3) граждансенчен ыйтса пӗлес ӗҫе ирттермелли методикӑна;

4) ыйтусем ҫырнӑ хут формине;

5) муниципалитет пӗрлӗхӗнче пурӑнакан, граждансенчен ыйтса пӗлес ӗҫе хутшӑнакан ҫынсен чи пӗчӗк шутне.

5. Муниципалитет пӗрлӗхӗн представительлӗ органӗн граждансенчен ыйтса пӗлес ӗҫе палӑртни ҫинчен калакан нормативлӑ право актӗнче граждансенчен ыйтса пӗлес ӗҫе ирттермелли территорие палӑртаҫҫӗ.

6. Граждансенчен ыйтса пӗлес ӗҫе ирттернӗ чухне сӗннӗ ыйтӑва (ыйту​сене) калӑплани ӑна (вӗсене) тӗрлӗрен ӑнланассинчен хӑтарма тивӗҫ, урӑхла каласан, ун (вӗсем) ҫине пӗртен пӗр хурав кӑна памалла пултӑр.

7. Граждансенчен ыйтса пӗлес ӗҫе ирттересси ҫинчен муниципалитет пӗрлӗхӗнче пурӑнакан ҫынсене ӑна ирттерес умӗн 10 кунран кая юлмасӑр граждансенчен ыйтса пӗлес ӗҫе палӑртни ҫинчен пӗлтернине, граждансенчен ыйтса пӗлес ӗҫре хуравлама сӗнекен ыйтӑва (ыйтусене) кӑтартса, массӑллӑ информаци хатӗрӗсенче пичетлесе тата ӑна вырӑнти хӑй тытӑмлӑх органӗн "Ин​тернет" информаципе телекоммуникаци сетӗнчи официаллӑ сайтне вырнаҫ​тарса пӗлтермелле.

5 статья. Граждансенчен ыйтса пӗлес ӗҫе ирттермелли йӗрке
1. Граждансенчен ыйтса пӗлес ӗҫе ирттермелли йӗркене ҫак Саккунпа килӗшӳллӗн муниципалитет пӗрлӗхӗн уставӗпе тата (е) муниципалитет пӗрлӗхӗн представительлӗ органӗн нормативлӑ право акчӗсемпе ҫирӗплетеҫҫӗ.

2. Граждансенчен ыйтса пӗлес ӗҫе хатӗрленсе ирттерессине граждансенчен ыйтса пӗлес ӗҫе ирттерес енӗпе ӗҫлекен комисси (малалла – комисси) тивӗҫтерет, унӑн ӗҫ йӗркине тата полномочийӗсене муниципалитет пӗрлӗхӗн представительлӗ ор​ганӗ палӑртать.

3. Комисси йышне муниципалитет пӗрлӗхӗн представительлӗ органӗ ҫи​рӗплетет.
4. Граждансенчен ыйтса пӗлес ӗҫе ыйтусем ҫырнӑ хута ҫырса тултармалли майпа ирттереҫҫӗ.

5. Граждансенчен ыйтса пӗлес ӗҫе темиҫе ыйтупа ирттернӗ чухне кашни ыйту тӑрӑх ыйтусем ҫырнӑ уйрӑм хут туса хатӗрлеҫҫӗ.

6. Енчен те граждансенчен ыйтса пӗлес ӗҫе хутшӑннӑ ҫынсен шучӗ муниципалитет пӗрлӗхӗн представительлӗ органӗн граждансенчен ыйтса пӗлес ӗҫе ирттерме палӑртни ҫинчен калакан нормативлӑ право актӗнче кӑтартнӑ граждансен чи пӗчӗк йышӗнчен сахалрах пулсан, граждансенчен ыйтса пӗлес ӗҫ пулса иртмен тесе йышӑнаҫҫӗ.

7. Граждансенчен ыйтса пӗлес ӗҫ результачӗсене комисси ларӑвӗн протоколне ҫырса хураҫҫӗ, ӑна граждансенчен ыйтса пӗлес ӗҫ вӗҫленнӗ кунран пуҫласа 7 кун хушшинче граждансенчен ыйтса пӗлес ӗҫе ирттерекен пуҫаруҫӑна тата граждансенчен ыйтса пӗлес ӗҫе ирттерме палӑртни ҫинчен йышӑну тунӑ муниципалитет пӗрлӗхӗн представительлӗ органне, муниципалитет пӗрлӗхӗн представительлӗ органне ярса паракан протокол ҫумне пӗр-пӗрин ҫумне ҫӗлесе ҫирӗплетнӗ тата номерлесе тухнӑ ыйтусем ҫырнӑ хутсене хушса хурса, ярса памалла, ҫавӑн пекех массӑллӑ информаци хатӗрӗсенче пичетлесе кӑлармалла тата вырӑнти хӑй тытӑмлӑх органӗн "Интернет" информаципе телекоммуникаци сетӗнчи официаллӑ сайтне вырнаҫтармалла.

6 статья. Граждансенчен ыйтса пӗлес ӗҫ результачӗсем
1. Граждансенчен ыйтса пӗлес ӗҫ результачӗсем сӗнӳ шайӗнче шутланаҫҫӗ.

2. Граждансенчен ыйтса пӗлес ӗҫе ирттернӗ чухне палӑртнӑ халӑх шухӑшне вырӑнти хӑй тытӑмлӑх органӗсем, вырӑнти хӑй тытӑмлӑх органӗсен должноҫри ҫыннисем тата Чӑваш Республикин патшалӑх влаҫӗн органӗсем йышӑнусем тунӑ чухне шута илеҫҫӗ.

7 статья.
Граждансенчен ыйтса пӗлес ӗҫе хатӗрленсе ирттерессипе ҫыхӑннӑ ӗҫсене укҫа-тенкӗпе тивӗҫтересси
Граждансенчен ыйтса пӗлес ӗҫе хатӗрленсе ирттерессипе ҫыхӑннӑ ӗҫсене укҫа-тенкӗпе ҫаксен шучӗпе тивӗҫтереҫҫӗ:

1) вырӑнти бюджет укҫи-тенки шучӗпе – граждансенчен ыйтса пӗлес ӗҫе вырӑнти хӑй тытӑмлӑх органӗсен пуҫарӑвӗпе ирттернӗ чухне;

2) Чӑваш Республикин республика бюджечӗн укҫи-тенки шучӗпе – граждансенчен ыйтса пӗлес ӗҫе Чӑваш Республикин патшалӑх влаҫӗн органӗсен пуҫарӑвӗпе ирттернӗ чухне.

8 статья. Ҫак Саккун вӑя кӗресси
Ҫак Саккун ӑна официаллӑ йӗркепе пичетлесе кӑларнӑ кун хыҫҫӑн вунӑ кун иртсен вӑя кӗрет. 
	Чӑваш Республикин

Пуҫлӑхӗ
	М. Игнатьев


Шупашкар хули

